CELEX: 32009R0966
Language: et
Date: 2009-10-15 00:00:00
Title: Komisjoni määrus (EÜ) nr 966/2009, 15. oktoober 2009 , millega muudetakse määrust (EÜ) nr 657/2008, milles sätestatakse nõukogu määruse (EÜ) nr 1234/2007 rakenduseeskirjad seoses haridusasutuste õpilaste piima ja teatavate piimatoodetega varustamise puhul antava ühenduse abiga

16.10.2009   
            
            
               ET
            
            
               Euroopa Liidu Teataja
            
            
               L 271/10
            
         
      KOMISJONI MÄÄRUS (EÜ) nr 966/2009,
   15. oktoober 2009,
   millega muudetakse määrust (EÜ) nr 657/2008, milles sätestatakse nõukogu määruse (EÜ) nr 1234/2007 rakenduseeskirjad seoses haridusasutuste õpilaste piima ja teatavate piimatoodetega varustamise puhul antava ühenduse abiga
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 102 koostoimes artikliga 4,
   ning arvestades järgmist:
   
               (1)
            
            
               Kogemused on näidanud, et komisjoni määruse (EÜ) nr 657/2008 (2) I lisas praegu loetletud teatavad tooted ei ole mitmete liikmesriikide turul kättesaadavad.
            
         
               (2)
            
            
               Selleks et tagada abikõlblike toodete laiema valiku kasutamine liikmesriikides, tuleks toodete loetelu laiendada. Kuna abikõlblike toodete loetelu laiendamine ei põhjusta abimäära sätestamise parameetrite muudatusi, peaks II kategooria toodete abimäär jääma samaks.
            
         
               (3)
            
            
               Lisaks sellele on kogemused näidanud, et juustu ja magusainete määratlused ei ole kõikehõlmavad, mistõttu tuleks neid määratlusi muuta.
            
         
               (4)
            
            
               Seepärast tuleks määrust (EÜ) nr 657/2008 vastavalt muuta.
            
         
               (5)
            
            
               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 657/2008 I lisa asendatakse käesoleva määruse lisaga.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. oktoober 2009
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 299, 16.11.2007, lk 1.
   
      (2)  ELT L 183, 11.7.2008, lk 17.
   
      LISA
      
         
            „I LISA
            
               ÜHENDUSE ABI SAAMISE TINGIMUSTELE VASTAVATE TOODETE LOETELU
            
            
               I   kategooria
            
            
                        a)
                     
                     
                        Kuumtöödeldud piim (1).
                     
                  
                        b)
                     
                     
                        Kuumtöödeldud piim kakao, puuviljamahla (2) või maitselisandiga, sisaldab punktis a nimetatud piima vähemalt 90 % massist ja kuni 7 % suhkrulisandit (3) ja/või mett.
                     
                  
                        c)
                     
                     
                        Maitsestatud või maitsestamata hapendatud piimatooted, puuviljamahlaga (2) või ilma, sisaldavad punktis a nimetatud piima vähemalt 90 % massist ja kuni 7 % suhkrulisandit (3) ja/või mett.
                     
                  
               II   kategooria
            
            Maitsestatud ja maitsestamata hapendatud või hapendamata piimatooted puuviljaga, (4) sisaldavad I kategooria punktis a nimetatud piima vähemalt 75 % massist ja kuni 7 % suhkrulisandit (5) ja/või mett.
            
               III   kategooria
            
            Toor- ja sulatatud juustud, mis sisaldavad piimavabu aineid kuni 10 % (6).
            
               IV   kategooria
            
            Grana Padano juust ja Parmigiano Reggiano juust.
            
               V   kategooria
            
            Juustud, mis sisaldavad piimavabu aineid kuni 10 % ega kuulu III ja IV kategooria (6) alla.
         
      
      
         (1)  Sealhulgas laktoosivaba piimajook.
      
         (2)  Puuviljamahla kasutatakse vastavalt nõukogu 20. detsembri 2001. aasta direktiivile 2001/112/EÜ inimtoiduks ettenähtud puuviljamahlade ja teatavate samalaadsete toodete kohta.
      
         (3)  Selle kategooria puhul tähendab suhkur CN-koodide 1701 ja 1702 all loetletud kaupu. Selle kategooriaga hõlmatud toodetes kasutatakse magusaineid vastavalt Euroopa Parlamendi ja nõukogu 30. juuni 1994. aasta direktiivile 94/35/EÜ toiduainetes kasutatavate magusainete kohta.
      
         (4)  Selle kategooria puhul sisaldavad puuviljaga piimatooted alati puuvilja, puuvilja viljaliha, puuviljapüreed või puuviljamahla. Selle kategooria puhul tähendab puuvili kombineeritud nomenklatuuri grupis 8 loetletud kaupu. Puuviljamahla, puuvilja viljaliha ja puuviljapüreed kasutatakse kooskõlas nõukogu 20. detsembri 2001. aasta direktiiviga 2001/112/EÜ inimtoiduks ettenähtud puuviljamahlade ja teatavate samalaadsete toodete kohta.
      
         (5)  Selle kategooria puhul tähendab suhkur CN-koodide 1701 ja 1702 all loetletud kaupu. Puuviljale lisatud suhkur sisaldub kuni 7 % suhkrulisandis. Selle kategooriaga hõlmatud toodetes kasutatakse magusaineid vastavalt Euroopa Parlamendi ja nõukogu 30. juuni 1994. aasta direktiivile 94/35/EÜ toiduainetes kasutatavate magusainete kohta.
      
         (6)  Selle kategooriaga hõlmatud tooted peavad vastama määruse (EÜ) nr 1234/2007 XII lisa II punktis sätestatud nõuetele.